فوتبول عذره تورکیه سوپر لیگینده 17-جی تورا یئکون وورولوب.
سون اویون گونونده 2 قارشیلاشما کئچیریلیب.
اوغورسوز مؤوسوم کئچیرن"فنرباخچا" سفرده "آنتالیاسپور"لا اوز-اوزه گلیب. قارشیلاشما گل ‌سوز باشا چاتیب.
گونون دیگر موسابیقه سینده - "آک حیصارسپور" - "کونیاسپور" گؤروشونده ده قاپی‌لارا گل وورولماییب
دوغما میداندا "ریزه سپور"لا قارشی‌لاشان "ترابزونسپور" رقیبینی 4:1 حسابی ایله مغلوب ائدیب. بو غلبه‌دن سونرا قاراد‌نیز تمثیلچی‌سی 29 امتیازلا جدولده 2-جی پیلله‌یه یوکسلیب.
"ارضروم سپور" – "کایسری سپور" و "بورساسپور" – "یئنی مالاتیاسپور" موسابیقه لرینده غالیب معینلشمه‌ییب – 1:1.
"قالاتاسارای" دا مؤوسومون ایلک دؤوره‌سینی غلبه ایله باشا ووروب. ایستانبول کلوبو دوغما طرفدارلاری اؤنونده "سیواس سپور"ا 4:2 حسابی ایله غالیب گلیب.
قئید ائدک کی، حاضردا "باشاکشهر" 35 امتیاز ایله واحید لیدردیر. 29 امتیازا مالیک 4 تیم – "ترابزونسپور"، "یئنی مالاتیاسپور"، "کاسیم پاشا" و "قالاتاسارای" مووافیق اولا‌راق، 2، 3، 4 و 5-جی پیلله‌لری بؤلوشورلر.
تورکیه سوپر لیگی
17 -جی تور
22  دسامبر
آنکاراگوجو - گؤزتپه 3:0
آلانیاسپور - باشاکشهر 1:1
کاسیم پاشا - بشیکتاش 1:4
23 دسامبر
ارضروم سپور – کایسری سپور 1:1
بورساسپور - یئنی مالاتیاسپور 1:1
ترابزونسپور – ریزه سپور 1:4
قالاتاسارای – سیواس سپور 2:4
24  دسامبر
آک حیصارسپور – کونیاسپور 0:0
آنتالیاسپور – فنرباخچا 0:0
